[{"text_idx": "#000001", "text": "Veidike jo\u0303ulusinki, u\u0308ks verivorstike, paar kartulit, tsipake hapukapsaid. Ko\u0303rvale seenesalatit, pohlamoosi ja marineeritud ko\u0303rvitsaid \u2013 ko\u0303ike tahaks proovida! Sink on seekord nii hea, et vo\u0303taks tu\u0308kikese veel. Jutuajamise vahele liiguvad ka\u0308ed iseenesest vaagna ja taldriku ning taldriku ja suu vahel."}, {"text_idx": "#000002", "text": "Sa tunned, et ko\u0303ht on juba ebameeldivalt ta\u0308is, kuid ko\u0303ik on ju nii maitsev!"}, {"text_idx": "#000004", "text": "Sa tunned, et oled so\u0308o\u0308nud liiga palju. Sul on paha olla. Sa tahaksid juua palju vett, kuid ko\u0303htu ei mahu enam piiskagi. O\u0303htul voodisse minnes ei tule sul und ja sa va\u0308hkred terve o\u0308o\u0308. Lubad endale, et homme sa nii palju ei so\u0308o\u0308."}, {"text_idx": "#000006", "text": "Sul on igal o\u0303htul paha olla. Sa oled iga kord u\u0308leso\u0308o\u0308nud, mo\u0303nel korral ka liiga palju joonud. Sul on paha olla ka hommikuti. Sa astusid kogemata kaalu peale, na\u0308htu hirmutas sind va\u0308ga."}, {"text_idx": "#000008", "text": "Sa so\u0308o\u0308d ebaregulaarselt. Sa so\u0308o\u0308d korraga palju. Sa so\u0308o\u0308d palju magusat ja rasvast. Su o\u0303htuso\u0308o\u0308gid annavad kaugelt palju enam energiat, kui ette na\u0308htud. So\u0308o\u0308d ka siis, kui ko\u0303ht ei ole tu\u0308hi. Sa so\u0308o\u0308d igavusest vo\u0303i ka kohustusest \u2013 sest nii on pu\u0308hade ajal kombeks. Sa so\u0308o\u0308d, et mitte solvata perenaist."}, {"text_idx": "#000009", "text": "Sa viisid kaalu keldrisse peitu, kuigi oled u\u0308ha enam veendunud, et ka kaalud toodetakse ilmselt sama po\u0303himo\u0303ttega kui autode spidomeetrid \u2013 na\u0308itamaks viis u\u0308hikut enam, kui on tegelik tulemus. Viis kilogrammi na\u0308dalaga juurde vo\u0303tta ei ole ju ometigi vo\u0303imalik."}, {"text_idx": "#000010", "text": "Sa ei ole olukorraga rahul, aga ei oska ka midagi ette vo\u0303tta. Sul ei ole aega ei korralikku so\u0308o\u0308ki teha ega regulaarselt su\u0308u\u0308a. Sul ei ole teadmisi \u2013 saadaolev informatsioon toitumisest on liiga vastuoluline. Sa ei julge trenni minna. Sa arvad, et oled selleks liiga paks ja saamatu. Sa ei la\u0308he ka va\u0308lja jalutama, sest on liiga pime vo\u0303i liiga ku\u0308lm. Sa ei saa ju nii a\u0308kki midagi muuta \u2013 vaja planeerida ja hoogu vo\u0303tta. Sul ei ole tahtejo\u0303udu. Sa so\u0308o\u0308d s\u030cokolaadi, et muret unustada."}, {"text_idx": "#000013", "text": "Saabub aastavahetus. Olete perega so\u0303prade juures. Igau\u0308ks on vo\u0303tnud kaasa midagi so\u0308o\u0308davat, lisaks valmistate rikkaliku prae ka kohapeal. Ettevalmistused on tehtud. Pidulaud on lookas ja valik nii suur, et vo\u0303tab silme eest kirjuks. On aeg libistada selga pidukleit, vahetada teksad viigipu\u0308kste vastu. Aga lukk ei la\u0308he kinni... La\u0308hed pidulauda vanas riietuses."}, {"text_idx": "#000014", "text": "Sa oled oma va\u0308limuse ja selga mittela\u0308inud riietuse (see oli ju uus ja mitte just odav...) pa\u0308rast o\u0303nnetu. Oled oma no\u0303rkuste pa\u0308rast enda peale vihane. Sind ei huvita enam mitte miski. Sa so\u0308o\u0308d lohutuseks \u2013 ko\u0303ik on niikuinii juba kadunud. Sa tahad tunda end sama ro\u0303o\u0303msalt kui teised ning maitsvad palakesed to\u0303stavad aegamo\u0308o\u0308da su tuju kuni rusuv u\u0308leso\u0308o\u0308mistunne vajutab o\u0303nnelik-olemise-kaalukausi ja\u0308llegi alla."}, {"text_idx": "#000017", "text": "Jutukeses kirjeldatud \u201eva\u0308ike\u201c jo\u0303uluo\u0303htu-so\u0308o\u0308maaeg andis energiat pisut, ja rasvu tunduvalt rohkem, kui vajaks u\u0308ks ta\u0308iskasvanud naisterahvas terve pa\u0308eva jooksul. Lisaks sisaldas menu\u0308u\u0308 neli korda rohkem soola, kui on soovitatav (20 grammi soola on piir, millega terve inimese organism suudab pa\u0308evas toime tulla)."}, {"text_idx": "#000018", "text": "Kui tahad teada, kui palju sina jo\u0303uluo\u0303htul ja aastavahetusel energiat-rasvu-su\u0308sivesikuid a\u0308ra tarbisid, saad vaadata veebilehe toitumispa\u0308evikust."}, {"text_idx": "#000020", "text": "Mida va\u0308iksem on valik, seda va\u0308hem su\u0308u\u0308akse, sest inimesed kalduvad ka ko\u0303ike proovima, mis lauale on pandud. Kuna jo\u0303ululaua taga istutakse enamasti tunde ja ikka tahaks aeg-ajalt midagi na\u0308kitseda \u2013 kuigi ko\u0303ht on ilmselgelt juba ta\u0308is, siis vo\u0303iks ro\u0303hku panna puu- ja ko\u0308o\u0308giviljadele vo\u0303i neist valmistatud salatitele. Pea so\u0308o\u0308misega piiri! Lo\u0303peta so\u0308o\u0308mine enne, kui tunned, et ko\u0303ht on ta\u0308is. So\u0308o\u0308 pa\u0308eva jooksul regulaarselt! Ei tasu teha nii, et hommikul ja lo\u0303una ajal ei so\u0308o\u0308, et o\u0303htul rohkem mahuks. Kindlasti tuleb pa\u0308eva alustada hommikuso\u0308o\u0308giga ning ka lo\u0303unaso\u0308o\u0308ki ei tohiks vahele ja\u0308tta. Tervisliku toidukorra aitab kokku panna taldrikureegel: erinevad salatid vo\u0303i aurutatud-hautatud-keedetud ko\u0308o\u0308giviljad peaksid moodustama koguseliselt pool taldrikust; po\u0303hitoit nagu kala, kana vo\u0303i liha vo\u0303iks moodustada veerandi; lisand, na\u0308iteks riis, kartul, tatar, makaronid jms u\u0308leja\u0308a\u0308nud veerandi."}, {"text_idx": "#000028", "text": "Miks ekstreemne dieet vo\u0303i toitumiskava ei toimi vo\u0303i meile lausa halba teeb"}, {"text_idx": "#000030", "text": "Pu\u0308hadeaegne koosviibimine ei pea keerlema u\u0308mber toidu"}, {"text_idx": "#000031", "text": "Pu\u0308hade ajal kiputakse tihtipeale so\u0308o\u0308ma tavapa\u0308rasest erinevat toitu ning ka kogused on ma\u0308rksa suuremad. Samuti kiputakse liialdama alkoholiga. Po\u0303hjuseid selliselt toimimiseks on mitmeid. U\u0308ldjuhul ku\u0308lastatakse ..."}, {"text_idx": "#000032", "text": "Kuidas toituda kui oled lapseootel?"}, {"text_idx": "#000033", "text": "Rasedatele kehtivad u\u0308ldjoontes samasugused toidusoovitused kui tavalistele ta\u0308iskasvanud naistele. Suurenenud on veidi energiavajadus, so\u0303ltuvalt trimestrist, ning ka osade vitamiinide-mineraalainete soovituslikud pa\u0308evased kogused on pisut suuremad. ..."}, {"text_idx": "#000044", "text": "Kui palju magusat vo\u0303ib su\u0308u\u0308a? Kuidas su\u0308u\u0308a va\u0308hem suhkrut?"}, {"text_idx": "#000045", "text": "Tooted, mis vo\u0303ivad u\u0308llatada oma suhkrusisaldusega"}, {"text_idx": "#000063", "text": "Enamlevinud allergiat po\u0303hjustavate toitude tutvustamine lapsele"}]